**Republika e Kosovës**

**Republika Kosova-Republic of Kosovo**

**AGJENCIA KUNDËR KORRUPSIONIT**

**AGENCIJA PROTIV KORUPCIJE**

**ANTI - CORRUPTION AGENCY**

Në mbështetje të nenit 12 (paragrafi 4) të Ligjit nr. 03/L-149 për Shërbimin Civil të Republikës së Kosovës, si dhe të nenit 4 (paragrafi 6) të Rregullores nr. 02/2010 për Procedurat e Rekrutimit në Shërbimin Civil, Agjencia Kundër Korrupsionit, me datë 15.01.2016, bën:

**SH P A LL J E**

**Për angazhim të përkohshëm**

**Titulli i vendit të punës:** Përkthyes Shqip - Serbisht dhe anasjelltas (një pozitë)

**Paga mujore:** E barasvlershme mekoeficientin 8 në Shërbimin civil

**Kohëzgjatja e angazhimit:** Me afat të caktuar, 6 (gjashtë) muaj, Marrëveshje për Shërbime të Veçanta.

**Numri i referencës: ZLIL**

**Detyrat dhe përgjegjësitë:**

1. Bën përkthime gojore simultante dhe shërbime të përkthimeve me shkrim, të dokumenteve juridike, formularëve, raporteve, deklaratave dhe materialeve tjera nga Gjuha shqipe në atë serbe dhe anasjelltas, për nevojat e Agjencisë kundër Korrupsionit;
2. Mirëmban dhe arkivon materialet e përkthyera në mënyrë korrekte dhe konfidenciale;
3. Bën korrigjimet dhe përshtatjet e nevojshme, si dhe kontrollimin e cilësisë së përkthimeve të bëra;
4. Kryen detyra të tjera sipas kërkesës së porositësit të shërbimeve, të cilat ndërlidhen me pozitën e tij.

**Kushtet e pjesëmarrjes në rekrutim:** Pranimi në Shërbimin civil në pozitat e jo - karrierës është i hapur për të gjithë kandidatët e jashtëm si dhe për nëpunësit civil aktual.

**Shkollimi, aftësia, përvoja dhe atributet tjera që kërkohen:**

1. Të ketë njohuri të dëshmuara të Gjuhës serbe.
2. Të paktën 5 (pesë) vjet përvojë pune në përkthim;
3. Njohja e mirë e punës me kompjuter;
4. Aftësi të zhvilluara të përkthimit gojor simultan dhe me shkrim nga Gjuha Shqipe në atë Serbe dhe anasjelltas;

**Aktet që e rregullojnë rekrutimin:** Procedura e rekrutimit bazohet në Ligjin nr. 03/L-149 për Shërbimin Civil të Republikës së Kosovës dhe Rregulloren nr. 02/2010 për Procedurat e Rekrutimit në Shërbimin Civil.

**Procedura e paraqitjes:** Pranimi i aplikacioneve bëhet nga data 18.01.2016 - 25.01.2016,çdo ditë pune, nga ora 08:00 deri në orën 12:00 dhe nga 13:00 deri në 16:00.

Formulari për aplikim mund të shkarkohet në webfaqen e Agjencisë www.akk-ks.org ose të merret në recepcionin e ndërtesës së Agjencisë kundër Korrupsionit në Prishtinë (Rr. “Nazim Gafurri” nr. 31). Formulari zyrtar i aplikimit duhet të dorëzohet së bashku me dokumentet në vijim:

* Letër Motivimin;
* Dëshmitë për kualifikimin shkollor;
* Specializimin, kurset e ndjekura;
* Dëshmitë për përvojën e punës si dhe dy referenca.

Përdorimi i formularit të gabuar dhe të pakompletuar me të dhënat e kërkuara, si dhe me të dhëna të paraqitura me vonesë, do të konsiderohet i pavlefshëm.

*“Agjencia kundër Korrupsionit ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”*

Aplikacionet e dorëzuara pas afatit dhe të pakompletuara konsiderohen të pavlefshme. Do të kontaktohen vetëm kandidatët e përzgjedhur në listën e ngushtë.

Në rast të ndonjë pyetje mund të kontaktoni Zyrën e Personelit në numrin e telefonit 038 - 518 942, Lokali: 10 715.